स्ट्रॉस कान मामले की महिला पेशेवर यौनकर्मी!  
आईएमएफ के पूर्व प्रमुख स्ट्रॉस कान पर यौन उत्पीड़न का आरोप लगाने वाली न्यूयॉर्क की एक महिला होटलकर्मी यौनकर्मी के रूप में भी काम करती है।
अंतरराष्ट्रीय मुद्रा कोष (आईएमएफ) के पूर्व प्रमुख डोमिनिक स्ट्रॉस कान पर यौन उत्पीड़न का आरोप लगाने वाली न्यूयॉर्क की एक महिला होटलकर्मी यौनकर्मी के रूप में भी काम करती है।  समाचार पत्र न्यूयॉर्क टाइम्स के मुताबिक 32 साल की यह महिला न्यूयॉर्क के सोफितेल होटल में दोहरी भूमिका में काम कर रही थी। वह एक यौनकर्मी के रूप में काम करने के अलावा मेहमानों से पैसे भी वसूल करती थी।  अखबार ने आधिकारिक सूत्रों के हवाले से कहा, इस बारे में सूचना है कि वह अतिरिक्त बख्शीश लेती थी। आप जानते हैं कि मेरे कहने का क्या मतलब है। सूत्र ने कहा, यह महिला बाल बनाने, सैलून से जुड़े खर्च उन लोगों की ओर से पाती थी, जिनसे उसका कोई ताल्लुक नहीं था।  कान पर आरोप लगाया गया था कि उन्होंने इस महिला के साथ जबरन यौन संबंध बनाए। उन्हें पेरिस जाते समय विमान से उतारकर हिरासत में लिया गया था। इस सप्ताह यह तथ्य सामने आया कि यह महिला झूठ बोल रही है और उसके अपराधियों से संपर्क हैं। इसके बाद कान को नजरबंदी से रिहा कर दिया गया।